BCP อวดกำไรQ1โตกว่า6เท่าตัว หลังเดินเครื่องกลั่นน้ำมันเต็มสูบ
BCP โชว์กำไรสุดหรูโตกว่า 6 เท่าตัว มาที่ 2.08 พันล้านบาท จากปีก่อนมีกำไร 268.89 ล้านบาท หลังบริษัทไม่หยุดซ่อมบำรุงโรงกลั่นประจำปี - EBITDA เพิ่มขึ้น, ราคาน้ำมันดิบปรับตัวดีขึ้น
10 พ.ค. 2560

บริษัท บางจาก คอร์ปอเรชั่น จำกัด (มหาชน) หรือ BCP รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 (รวมบริษัทย่อย) ดังนี้

โดยผลการดำเนินงานช่วง Q1/60 มีกำไรเพิ่มขึ้น เนื่องจากบริษัทและบริษัทย่อย มี EBITDA รวม 4,075 ล้านบาท เพิ่มขึ้น 187% จากปีก่อน , เพิ่มขึ้น 33% จากไตรมาสก่อน) ผลการดำเนินงานปรับตัวดีขึ้นอย่างมาก โดยเฉพาะธุรกิจโรงกลั่นมีอัตราการผลิตเฉลี่ยอยู่ในระดับสูง โดยตลอดเดือนมี.ค.สามารถกลั่นได้สูงถึงระดับ 121 KBD
ขณะที่ธุรกิจการตลาดยอดขายยังคงเติบโตต่อเนื่อง รวมถึงผลการดำเนินงานธุรกิจผลิตภัณฑ์ชีวภาพที่ปรับตัวดีขึ้น และจากราคาน้ำมันดิบที่ปรับตัวดีขึ้น ส่งผลให้ธุรกิจโรงกลั่นมี Inventory Gain 299 ล้านบาท
ทั้งนี้บริษัทย่อยมี Inventory Loss 2 ล้านบาท อีกส่วนหนึ่งมาจากการที่ค่าเงินบาทแข็งค่าขึ้นทำให้มีการรับรู้ผลกำไรจากสัญญาซื้อขายเงินตราต่างประเทศล่วงหน้า 37 ล้านบาท และมีกำไรจากอัตราแลกเปลี่ยน 271 ล้านบาท
อย่างไรก็ตามในไตรมาสนี้บริษัท NIDO มีการบันทึกขาดทุนจากการด้อยค่ำของสินทรัพย์ 113 ล้านบาท จากการถอนตัวจากแหล่งสำรวจ GURITA PSC ในประเทศอินโดนีเซีย
 
อนึ่ง ธุรกิจโรงกลั่นมีอัตราการผลิตเฉลี่ยที่ 109.80 พันบาร์เรลต่อวัน เพิ่มขึ้น 71% จากปีก่อน, ลดลง 4% จากไตรมาสก่อน) เนื่องจากช่วงเดียวกันของปีก่อนหน้ามีการหยุดซ่อมบำรุงโรงกลั่นประจำปี สำหรับไตรมาสนี้ค่าการกลั่นพื้นฐานอยู่ที่ 7.07 เหรียญสหรัฐฯต่อบาร์เรล (เพิ่มขึ้น 1.72 เหรียญสหรัฐฯต่อบาร์เรล จากปีก่อน , เพิ่มขึ้น 0.58 เหรียญสหรัฐฯต่อบาร์เรล จากไตรมาสก่อน) จากปริมาณการผลิตที่เพิ่มขึ้น
ขณะที่ต้นทุนราคาน้ำมันดิบได้อานิสงค์จากส่วนต่างราคาน้ำมันดิบเดทต์เบรนกับราคาน้ำมันดิบดูไบ (DTD/DB) ปรับตัวแคบลงมาอยู่ที่เฉลี่ย 0.65 เหรียญสหรัฐฯต่อบาร์เรล ประกอบกับส่วนต่างราคาน้ำมันสำเร็จรูปและน้ำมันดิบอ้างอิงในบางผลิตภัณฑ์ปรับตัวเพิ่มขึ้น